424 



22. Skovbundens urteagtige Livsformer. Samlag 



svin og- Ræve, som, vejledede af Lugten, søger dem som Føde. Dette 

 gælder især Elaphomyces granulatus, hvis Mycelium efter Th. M. Fries 

 udgør en væsentlig Del af Skovfyrrens Mykorrhiza. 



Andre Svampe træder til visse Aarstider frem for Lyset, idet deres 

 Frugtlegemer hæver sig op over Skovbunden, ene og alene for at 

 Sporerne kan blive spredte af Vind eller Insekter. Især i Efteraarets 

 fugtige, taagerige og milde Vejr skyder de op fra de hvide eller brune, 

 stærkt grenede Hyfer i Skovbunden, og disse ofte stærkt og pragt- 

 fuldt farvede (røde, grønne, gule, hvide o. s. v.) »Hatte« fremkalder 

 da et »Flor« paa Skovbunden, der næsten kan kaldes en Parallel til 

 Vaarblomsternes. Det er til Dels forskellige Arter, der trives i Løv- 

 skov og i Naaleskov, og nogle er saa nøje knyttede til bestemte Arter 

 af Vedplanter, at man undertiden maa tro paa en symbiotisk Sammen- 

 hæng. En Oversigt over Floraen saa vel i Skoven som paa aaben 

 Mark har Jak. E. Lange meddelt i Botan. Forening 10. Marts 1906 

 (Bot. Tidsskr. 1906 : 27, S. XXXVII-XLIV), og i Bot. Tidsskr. findes 

 en Mængde Beretninger om de Fund, der er gjorte paa Foreningens 

 Efteraars-Ekskursioner. Dernæst har Severin Petersen velvilligst 

 meddelt mig en fyldig Oversigt over de i Løvskov og i Naaleskov 

 dels paa Skovbunden, dels paa Træstød, nedfaldne Kviste og Blade 

 og andre Plantedele voksende Arter. Den er dog for omfattende til 

 at kunne optages her. 



Den sidste Gruppe af Eaaddplanter er de »humikole« Blom- 

 sterplanter, der ligner Hatsvampene deri, at deres Ernæringsorganer 

 Aaret rundt lever skjulte i Skovbundens Muld, men til visse Tider 

 om Sommeren træder bladgrøntløse eller dog yderst bladgrøn tfattige 

 (gullige, rødlige, brune eller hvide) Lysskud op over Jorden, hvis Op- 

 gave er den samme som Svampenes Frugtlegemer: de skal sørge 

 for Artens Forplantning og Udbredelse; derfor ender de altid med 

 Blomsterstande, eller de er egentlig kun Blomsterstande, som ved In- 

 sekt- eller Selvbestøvning danner Frugt og Frø. Det er ejendomme- 

 ligt for de allerfleste, i alt Fald for vore Arter, at disse Blomster- 

 stande er ugrenede, og de bærer naturligvis kun Skælblade. De har 

 tillige alle sammen endotrofe Mykorrhizer, og det ligger nær at an- 

 tage, at der er en for begge Parter nyttig Samlivs-Forbindelse mellem 

 deres Rødder og Svampehyferne, og at de tilfredsstiller deres Kulstof- 

 behov af Bundens Humus ved Svampenes Hjælp. Af disse interes- 

 sante Arter har vor Flora kun 4, nemlig den blegbrune Rederod 

 (Neottia nidus avis), der træffes hist og her i skyggefulde Løvskove; 

 den bleggule Koralrod (Coralliorrhiza innata), som er meget sjældnere 

 og vokser baade i Løv- og Naaleskov, men ogsaa kan findes paa 

 fugtige Steder i Lyngheder. Dernæst den yderst sjældne, blegbrune 



